
 REPUBLIKA HRVATSKA                               					PRIJEDLOG                                                     
VARAŽDINSKA ŽUPANIJA
     Županijska skupština					
KLASA:  240-02/26-01/4	
URBROJ: 2186-01/1-26-7                                                            	
Varaždin, 	studenog 2026.
Temeljem članka 17. stavka 1. Zakona o sustavu civilne zaštite („Narodne novine“, broj 82/15., 118/18., 31/20., 20/21. i 114/22.), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21.), članka 30. točke 34. Statuta Varaždinske županije (“Službeni vjesnik Varaždinske županije“, broj 14/18., 7/20., 65/20. - pročišćeni tekst i 11/21.), te članka 56. Poslovnika o radu Županijske skupštine Varaždinske županije („Službeni vjesnik Varaždinske županije“, broj 14/18., 7/20., 65/20. - pročišćeni tekst i 11/21.), Županijska skupština Varaždinske županije na __. sjednici, održanoj __.__. 2026. godine, donosi 

PLAN RAZVOJA 
sustava civilne zaštite na području Varaždinske županije za 2027. godinu
UVOD
Člankom 17. stavak 1. Zakona o sustavu civilne zaštite („Narodne novine“ broj 82/15., 118/18., 31/20., 20/21. i 114/22.) definirano je da predstavničko tijelo na prijedlog izvršnog tijela  jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine. 
Na temelju Analize stanja sustava civilne zaštite na području Varaždinske županije za 2026. godinu donosi se Plan razvoja sustava civilne zaštite na području Varaždinske županije za 2027. godinu. (u daljnjem tekstu: Plan razvoja sustava civilne zaštite).

Planom razvoja sustava civilne zaštite implementiraju se ciljevi postavljeni Smjernicama za 
organizaciju i razvoj sustava civilne zaštite.

Plan razvoja sustava civilne zaštite odnosi se na sljedeće:
PLANSKI DOKUMENTI
Popis planskih dokumenata i odluka u području civilne zaštite, koje je Varaždinska županija  obavezna izraditi i usvojiti u 2027. godini navedeni je u sljedećoj tablici. 

Tablica 1. Popis planskih dokumenata i odluka za izradu u 2027. godini
	R. B.
	NAZIV DOKUMENTA
	NOSITELJ IZRADE
	IZRAĐIVAČ
	ROK IZRADE
	DONOSI

	1.
	Plan vježbi civilne zaštite
	Župan
	Varaždinska županija
	veljača 2027.
	Župan

	2.
	Izrada elaborata za vježbu
	Stožer civilne zaštite
	Upravljačka skupina
	30 dana prije održavanja vježbe
	Župan

	3.
	Analize stanja sustava civilne zaštite na području Varaždinske županije za 2027.
	Župan
	UO za gospodarstvo i europske poslove
	IV. kvartal 2027. godine
	Županijska skupština

	4.
	Plan razvoja sustava civilne  zaštite na području Varaždinske županije za 2028.
	Župan
	UO za gospodarstvo i europske poslove
	IV. kvartal 2027. godine
	Županijska skupština

	5.
	Procjena rizika od velikih nesreća za područje Varaždinske županije
	Župan
	UO za gospodarstvo i europske poslove 
	III. kvartal 2027. godine
	Županijska skupština

	6.
	Plan djelovanja civilne zaštite Varaždinske županije
	Župan 
	UO za gospodarstvo i europske poslove
	III. kvartal 2027. godine
	Županijska skupština



VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE
Varaždinska županija osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite „Narodne novine“ broj 75/16.) gradova i općina te podataka koje su u obvezi voditi samostalno. Navedene podatke nadležni Upravni odjel za gospodarstvo i europske poslove Varaždinske županije nadopunjuje podacima koje izrađuje samostalno te dostavlja Područnom uredu civilne zaštite Varaždin.
Evidencija se ustrojava za:
· Stožer civilne zaštite,
· Operativne snage vatrogastva,
· Operativne snage Hrvatskog Crvenog križa,
· Operativne snage Hrvatske gorske službe spašavanja,
· Koordinatore na lokaciji,
· Pravne osobe i udruge građana od interesa za sustav civilne zaštite.
Varaždinska županija dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno, dostaviti Područnom uredu civilne zaštite Varaždin.
Rok izvršenja: prosinac 2027. godine

OPERATIVNE SNAGE SUSTAVA CIVILNE ZAŠTITE
Stožer civilne zaštite
Stožer civilne zaštite Varaždinske županije sastoji se od načelnice Stožera, zamjenice načelnice Stožera te 22 člana i  1 zamjene za člana.  Potrebno je izvršiti upoznavanje Stožera civilne zaštite sa:
· Planom vježbi civilne zaštite za 2027. godinu.

Nositelj: Varaždinska županija
Izvršitelj: Stožer civilne zaštite u suradnji s Područnim uredom civilne zaštite Varaždin
Rok izvršenja: ožujak 2027. godine

Prema potrebi održati sjednice Stožera civilne zaštite Varaždinske županije radi razmatranja i donošenja propisanih akata i pravovremenog izvršavanja svih Zakonom predviđenih zadaća i naputaka Ravnateljstva civilne zaštite i nadležnih ministarstava, kao i izvršavanja potrebnih priprema i samog  reagiranja u izvanrednim događajima.
Sukladnu Planu vježbi koje donosi Župan Varaždinske županije, organizirati jednu godišnju vježbu u koju će biti uključene sve operativne snage, kako bi se uvježbalo njihovo usklađeno djelovanje, provjerila pripremljenost i osposobljenost istih, te upoznala šira javnost s metodama i načinom djelovanja zaštite i spašavanja na području Varaždinske županije. 
Sudjelovati u vježbama operativnih snaga koje se odvijaju sukladno posebnim programima obuke specifičnim za pojedinu djelatnost.
Sudjelovati u vježbama koje organizira Ravnateljstvo civilne zaštite ili druge nacionalne i  međunarodne institucije u cilju edukacije i uvježbavanja operativnih snaga.
Osigurati potrebne tehničke, programske i prostorne uvjete za rad Stožera civilne zaštite, te uskladiti ustroj i ljudske potencijale potrebne za učinkovito provođenje zakonom utvrđenih zadaća. Provesti realizaciju projekta Regionalnog centra civilne zaštite Varaždin koji će svojim tehničkim sadržajima omogućiti dobivanje i obradu podataka o izvanrednim događajima u realnom vremenu, te time omogućiti pravodobno i učinkovito donošenje odluka u cilju provođenja mjera kod zaštite i spašavanja imovine i ljudi prije, u tijeku i nakon izvanrednog događaja ili katastrofe.
Nastaviti s nabavom i upotpunjavanjem potrebnih materijalno – tehničkih sredstava, koja u slučaju izvanrednih događaja služe operativnim snagama za provođenje propisanih mjera u ostvarivanju zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama. 

VATROGASNA ZAJEDNICA VARAŽDINSKE ŽUPANIJE
· Plan značajnijih aktivnosti za 2027. godinu, sa vremenom planiranih aktivnosti
	U cilju spremnosti i brzog djelovanja vatrogasnih društva za 2027. godinu u planu su sljedeće aktivnosti: 


Tablica 2. Plan značajnijih  aktivnosti za 2027. godinu Vatrogasne zajednice Varaždinske županije
	R.B.
	Plan  aktivnosti za 2027. godinu
	Vrijeme planiranih aktivnosti

	1.
	Osnivanje Županijskog vatrogasnog operativnog centra
	Tijekom 2027.

	2.
	Osposobljavanje vatrogasnih kadrova (oko 800 osoba godišnje)
	Tijekom 2027.

	3.
	Organizacija 50-ak pokaznih taktičkih vježbi godišnje
	Tijekom 2027

	4.
	Reorganizacija sustava komunikacije vatrogasnih postrojbi
	Tijekom 2027

	5.
	Sudjelovanje u pripremama za izgradnju novog vatrogasnog centra u Varaždinu, od interesa za širu regiju
	Tijekom 2027

	6.
	Sudjelovanje u pripremi i provedbi projekata edukacije i nabave opreme putem EU fondova
	Tijekom 2027

	7.
	Priprema i održavanje vatrogasnih natjecanja 
	Tijekom 2027


 	Izvor: Vatrogasna zajednica Varaždinske županije, listopad 2026. godine

U području civilne zaštite vatrogastvo zauzima važan segment, a u razdoblju od 2023. do 2026. godine planirane su sljedeće aktivnosti:
· aktivna provedba vatrogasnih intervencija na gašenju požara, spašavanju ljudi i imovine, tehničkih intervencija, intervencije kod nastanka akcidenata i dr. nepogoda te sve ostale aktivnosti direktne zaštite i spašavanja ljudi i materijalnih dobara,
· provođenje preventivnih mjera zaštite od požara, posebno tijekom ljetnih mjeseci pri povećanoj opasnosti nastanka požara, organizacijom pasivnih dežurstava u DVD-ima, te edukacijom stanovništva o opasnostima od požara,
· provedba zadaća Programa aktivnosti u provedbi posebnih mjera zaštite od požara od interesa za RH i Plana intervencija kod velikih požara na otvorenom prostoru koji se donose na godišnjoj razini,
· stalna stručna suradnja u ostvarivanju zajedničkih zadaća s Javnom vatrogasnom postrojbom Grada Varaždina (JVP),  Središnjim državnim tijelom za poslove vatrogastva (HVZ), a sve u cilju poboljšanja operativne sposobnosti postrojbe,
· osnivanje Županijskog vatrogasnog operativnog  centra sukladno članku 17., stavku 3., podstavaka 4., Zakona o vatrogastvu (NN 125/19.)
· poticanje daljnjeg razvoja Vatrogasnog operativnog centra JVP Grada Varaždina, do osnivanja Županijskog vatrogasnog operativnog centra, u organizacijskom i tehničkom smislu, a glede njegovog istodobnog djelovanja kao županijskog vatrogasnog operativnog centra,
· poticanje nabave opreme JVP Grada Varaždina za intervencije kod nastanka kemijskih i tehnoloških akcidenata, s obzirom na složenost i troškove nabave takve opreme, kao i činjenicu da spomenuta postrojba kod takvih intervencija djeluje na području cijele Županije,
· razvijanje ukupnog vatrogastva na području županije za učinkovitije intervencije u slučaju većih nesreća ili katastrofa, s posebnim naglaskom na intervencije s opasnim tvarima te poplavama i potresima, 
· upoznavanje subjekata koji provode vatrogasnu djelatnost na području županije s planovima zaštite i spašavanja općina, gradova i županije te njegova operativna primjena kroz sudjelovanje u javnim vježbama,
· poticanje nastavka realizacije izgradnje novog polivalentnog operativnog centra svih službi koje se u svojoj redovitoj djelatnosti bave zaštitom i spašavanjem, izvan središta Varaždina, uz prioritetno kvalitetno rješavanje pitanja smještaja Javne vatrogasne postrojbe Grada Varaždina, sjedišta svih vatrogasnih i srodnih organizacija, kao i vježbališta za osposobljavanje i usavršavanje vatrogasnih postrojbi s područja Varaždinske županije,
· sufinanciranje nabave vatrogasne opreme i vozila,
· stručno osposobljavanje pripadnika interventne vatrogasne postrojbe Vatrogasne zajednice Varaždinske županije,
· osposobljavanje vatrogasnih kadrova za stjecanje zvanja i specijalnosti,
· organizacija javnih taktičkih vježbi te seminara, stručnih radionica, savjetovanja i radnih sastanaka s pripadnicima zapovjednog kadra u vatrogastvu,
· aktivno sudjelovanje u pripremama i organizaciji županijskih vatrogasnih natjecanja,
· aktivno sudjelovanje u pripremama natjecateljskih odjeljenja koje Varaždinsku županiju zastupaju na državnim i međunarodnim natjecanjima,
· konstantno razvijanje informacijskog sustava glede praćenja članstva, opremljenosti postrojbi i drugih informatičkih potreba članica te povezivanje cjelokupnog sustava s informacijskim sustavom Hrvatske vatrogasne zajednice,
· tijekom obilježavanja manifestacije „Svibanj – mjesec zaštite od požara“ pojačane aktivnosti i organizacija pregleda opreme te vozila DVD-ova na području županije , održavanje prigodnih predavanja za stanovništvo, posebno za djecu iz vrtića i osnovnih škola, informativno-promidžbene aktivnosti za pučanstvo glede poduzimanja preventivnih mjera zaštite od požara,
· aktivno sudjelovanje u konstantnom ažuriranju Plana zaštite od požara Varaždinske županije, (revizija 2026.)
· u realizaciji svog Programa rada Vatrogasna zajednica Varaždinske županije će surađivati s vatrogasnim subjektima svih razina, službama za hitne intervencije, Područnom ustrojstvenom jedinicom MUP-a nadležnom za poslove civilne zaštite Varaždin,  te ostalim gospodarskim subjektima, ustanovama i udrugama koji se zaštitom i spašavanjem bave u sklopu svoje redovne djelatnosti,
· ostale zadaće s ciljem povećanja operativne sposobnosti svih vatrogasnih postrojbi na području Varaždinske županije.

· Predviđena sredstva 
Financijska sredstva osigurati će se sukladno županijskom Proračunu i proračunima JLS-a.

· Oprema koja nedostaje, a bila bi nužna u provođenju akcija zaštite i spašavanja

Tablica 3. Potrebna materijalno-tehnička sredstva koja nedostaju u Vatrogasnoj zajednici Varaždinske županije
	R.B.
	Oprema koja nedostaje, a bila bi nužna u provođenju akcija zaštite i spašavanja

	1.
	novi vatrogasni centar s prostorima JVP Grada Varaždina i drugih subjekata iz područja vatrogastva, uz poligone za obuku vatrogasnih postrojbi i srodnih službi

	2.
	osnivanje Županijskog vatrogasnog operativnog centra

	3.
	oprema za obranu od poplava (čamci, čizme, kišne kabanice)

	4.
	navalna vozila 

	5.
	autocisterne 

	6.
	vozila za gašenje šumskih požara 

	7.
	kombi vozila 

	8.
	vozilo za akcidente 

	9.
	prijenosne motorne pumpe 8/8 

	10.
	el. potopne pumpe 

	11.
	usisne i tlačne cijevi

	12.
	generator el. energije 

	13.
	hidraulički spasilački alati 

	14.
	terensko vozilo 

	15.
	zaštitna odjeća i obuća 
· odijela za strukturne požare,
· odijela za šumske požare 

	16.
	oprema za spašavanje s visina i iz dubina, ruševina i vode  

	17.
	oprema za radiokomunikaciju – modernizacija sustava veze


Izvor: Vatrogasna zajednica Varaždinske županije, listopad 2025. godine

JVP Grada Varaždina
Javna vatrogasna postrojba Grada Varaždina (JVP) je jedna od temeljenih operativna snaga i žurnih službi na području Grada Varaždina, čija je djelatnost sudjelovanje u provedbi preventivnih mjera zaštite od požara i tehnoloških eksplozija, gašenje požara, spašavanje ljudi i imovine ugroženih požarom i tehnološkom eksplozijom, pružanje tehničke pomoći u nezgodama i opasnim situacijama te obavljanje i drugih poslova u ekološkim i inim nesrećama.  Svoje redovno djelovanje provodi na kopnu, moru, jezerima i rijekama sukladno zakonskim i podzakonskim odredbama s područje vatrogastva i zaštite od požara te sustava civilne zaštite.
Operativno dežurstvo JVP-a osnovna je karika u uzbunjivanju vatrogasnih postrojbi na području Grada i JVP je jedina postrojba koja posjeduje dio opreme za akcidente s opasnim tvarima, pa stoga djeluje na području cijele Županije u slučaju takvih i drugih događaja s karakteristikama akcidenata.
Plan JVP-a za 2027. godinu sadrži provođenje sljedećih aktivnosti:
· redovno djelovanje iz svojeg djelokruga i nadležnosti sukladno odredbama zakonskih i podzakonskih propisa kojima se uređuje područje vatrogastva i zaštite od požara te sustava civilne zaštite,
· realiziranje aktivnosti planiranih Programom rada i planom razvoja JVP za 2027. godinu.

Program rada JVP-a za 2027. godinu
U cilju obavljanja vatrogasne djelatnosti utvrđuju se i izvršavaju sljedeći programi rada i aktivnosti:
1. Poslovi vatrogasne operative:
· gašenje požara i spašavanje ljudi i imovine ugroženih požarom i eksplozijama
· pružanje pomoći u nezgodama i opasnim situacijama (tehničke intervencije, havarije, akcidenti)
· stalna obuka putem izvođenja praktične i teorijske nastave za sve djelatnike Javne vatrogasne postrojbe radi održavanja potrebnog nivoa spremnosti za intervenciju
· održavanje mobilnosti voznog parka putem pregleda, servisiranja i popravka
· praćenje stanja ispravnosti i popune vatrogasne opreme na vozilima i u skladištima
· pružanje pomoći kod elementarnih nepogoda
· rukovođenje složenijim vatrogasnim intervencijama
· podizanje i uključivanje dobrovoljnih vatrogasnih postrojbi u rad na intervencijama te kod intervencija gdje je potrebna masovnost, npr. požari na otvorenom prostoru, intervencije kod elementarnih nepogoda i sl.
· provedba Programa aktivnosti Vlade RH u provedbi posebnih mjera zaštite od požara od posebnog interesa za RH
· specijalistička obuka za spašavanje u ruševinama
· specijalistička obuka za rad na visini i dubini
· specijalistička obuka za ronioce
· obuka za pružanje prve pomoći
· vježbe na značajnim objektima u Gradu
· daljnji razvoj i modernizacija vatrogasnog operativnog centra Javne vatrogasne postrojbe Grada Varaždina u smislu opremanja s potrebnom informatičkom opremom i programima za praćenje intervencija, te postavljanjem panela s digitalnim kartama gradova i općina s mogućim uvidom cjelokupne infrastrukture i dalje ostaje prioritet
· u skladu s projektom i u suradnji s  Hrvatskom vatrogasnom zajednicom (KLASA: 344-04/24-01/03;URBROJ:444-01-01/01/24-01), implementacija i uspostava sustava za potrebe HVZ-a, planira se dodatno ulaganje u analogno-digitalni sustav komunikacije. 

Plan nabave i rashoda vozila
-  nabava malog tehničkog vozila 
-  nabava novog navalnog vozila 

Osobna i skupna zaštitna oprema, odjeća i obuća
· Planira se nabava 52 dvodjelna zaštitna odjela za šumske požare 
· Planira se nabava radnih odora za operativni dio postrojbe
Osposobljavanja i usavršavanja
Zbog stalnog razvoja novih tehnologija djelatnici tijekom godine pohađaju stručne seminare i natjecanja gdje imaju priliku učiti o novim tehnologijama i razvoju vatrogastva. Posebice se to odnosi na automobilsku industriju i spašavanje u prometu. Naglasak je i ove godine na prirodne katastrofe.

DRUŠTVO CRVENOG KRIŽA VARAŽDINSKE ŽUPANIJE
· Plan značajnijih aktivnosti za 2027. godinu

Društvo crvenog križa (DCK) Varaždinske županije tijekom 2027. godine ima u planu sljedeće aktivnosti:
U cilju daljnjeg jačanja operativne spremnosti, osposobljenosti i učinkovitog djelovanja Županijskog interventnog tima (ŽIT) u slučaju velikih nesreća i katastrofa, Društvo Crvenog križa Varaždinske županije u 2027. godini planira provoditi sljedeće aktivnosti:
•  kontinuiranu edukaciju i osposobljavanje članova Županijskog interventnog tima (ŽIT) sukladno programu Hrvatskog Crvenog križa (HCK);
•  organizaciju i provedbu seminara Službe traženja za članove ŽIT-a;
•  organizaciju i provedbu edukacija za djelovanje interventnog tima u kriznim situacijama;
•  edukaciju članova ŽIT-a iz područja pročišćavanja i osiguravanja pitke vode;
•  edukaciju članova ŽIT-a za spašavanje na otvorenim vodama;
•  pripremu, organizaciju i provedbu terenskih i pokaznih vježbi ŽIT-a radi provjere spremnosti i osposobljenosti za djelovanje u slučaju velikih nesreća i katastrofa;
•  sudjelovanje u zajedničkim aktivnostima Hrvatskog Crvenog križa povodom obilježavanja Međunarodnog dana Crvenog križa (8. svibnja), Tjedna Hrvatskog Crvenog križa (od 8. do 15. svibnja) i Svjetskog dana prve pomoći;
•  edukaciju iz područja psihološke prve pomoći;
• specijalističku edukaciju iz područja mentalnog zdravlja i psihosocijalne podrške u zajednici;
•  tečaj za članove interventnih timova koji djeluju u poplavljenim područjima;
•  edukaciju iz područja aktivnosti obnavljanja obiteljskih veza u slučaju katastrofa;
•  trening za trenere za osposobljavanje članova terenskih jedinica;
•  edukaciju „Trener za trenera – Humanost od malih nogu”;
•  specijalističku edukaciju spasilaca za djelovanje u otežanim uvjetima na vodi;
•  edukaciju iz područja prevencije trgovanja ljudima;
•  kontinuirano provođenje radionica u suradnji s Udrugom Hrabrost, usmjerenih na pružanje psihosocijalne podrške, jačanje mentalnog zdravlja i osnaživanje korisnika;
•  suradnju s Područnom ustrojstvenom jedinicom MUP-a nadležnom za poslove civilne zaštite Varaždin, odnosno nadležnim tijelima Ravnateljstva civilne zaštite;
•  suradnju i sudjelovanje u aktivnostima operativnih snaga sustava civilne zaštite jedinica lokalne samouprave;
•  suradnju s ostalim institucijama, ustanovama i organizacijama uključenima u sustav zaštite i spašavanja;
•  kontinuirano održavanje, nadopunjavanje i unaprjeđenje materijalno-tehničkih kapaciteta za djelovanje u kriznim situacijama.

Oprema koja nedostaje, a bila bi nužna u provođenju akcija zaštite i spašavanja
•  nabavu terenskog interventnog vozila, odnosno SUV vozila za potrebe Županijskog interventnog tima, za prijevoz ljudstva i interventne opreme na intervencije, vježbe i druge aktivnosti sustava civilne zaštite;
•  nabavu plovila Rescue Runner za potrebe spašavanja i intervencija na vodi;
•  nabavu čamca za potrebe pretraživanja vodenih površina te provođenja akcija potrage i spašavanja na vodi;
•  nabavu specijalizirane spasilačke opreme za spašavanje na vodi, uključujući osobnu zaštitnu opremu i opremu za djelovanje u otežanim uvjetima;
•  nabavu najmanje još jednog šatora za privremeni smještaj stanovništva s pripadajućom opremom;
•  nabavu medicinskih nosila i opreme za pružanje prve pomoći, uključujući torbe prve pomoći i sanitetski materijal;
•  nabavu dodatnih isušivača zraka za djelovanje u poplavljenim i drugim prostorima zahvaćenima vlagom;
•  nabavu osobne i zaštitne opreme za članove ŽIT-a (odjeća i obuća);
•  osiguravanje adekvatnog prostora za skladištenje opreme, održavanje sastanaka te provođenje internih edukacija i vježbi;
•  osiguravanje uvjeta za kontinuirano stručno osposobljavanje i usavršavanje članova ŽIT-a, uključujući edukacije iz područja pružanja prve pomoći, spašavanja na divljim vodama, djelovanja interventnog tima i pružanja psihosocijalne podrške;
•  osiguravanje uvjeta za redovito održavanje i očuvanje operativne spremnosti službenih vozila i opreme.

Ovim popisom obuhvaćene su potrebe za jačanje kapaciteta Crvenog križa u području prihvata i smještaja stanovništva, pružanja prve pomoći, odgovora na poplave te potrage i spašavanja na vodi.

HRVATSKA GORSKA SLUŽBA SPAŠAVANJA (HGSS) – STANICA VARAŽDIN
HGSS – Stanica Varaždin djeluje na području Varaždinske županije, a prema potrebi sudjeluje i u aktivnostima na ostalim područjima Republike Hrvatske. Stanica je temeljna operativna snaga sustava civilne zaštite. U velikim nesrećama i katastrofama djeluje u skladu s propisima kojima se uređuju djelovanje Hrvatske gorske službe spašavanja i sustav civilne zaštite te s planovima djelovanja civilne zaštite Varaždinske županije i gradova i općina na njezinu području, a u slučaju katastrofe i s Državnim planom djelovanja civilne zaštite.
Uz aktivnosti koje proizlaze iz redovne djelatnosti, od planiranih mjera i aktivnosti HGSS-Stanice Varaždin u 2027. godini izdvajaju se:
Aktivnosti HGSS-Stanice Varaždin u 2027. godini obuhvaćat će:
provoditi akcije traganja i spašavanja te, prema potrebi, pružati operativnu potporu sustavu civilne zaštite,
održavati operativnu pripravnost članstva i provoditi planirana dežurstva,
provoditi osposobljavanja, redovite stanične i međustanične vježbe te sudjelovati u vježbama civilne zaštite,
provoditi preventivne aktivnosti i pokazne vježbe te surađivati s dionicima sustava civilne zaštite u Varaždinskoj županiji,
održavati i razvijati vozila, opremu i operativne sposobnosti u skladu s godišnjim planom rada i raspoloživim sredstvima.
Plan nabave opreme
Stanica planira nabavu sljedeće opreme; navedeni iznosi su okvirne procjene:
	Stavka
	Količina
	Jedinična cijena (€)
	Ukupno (€)

	Kombi vozilo
	1
	45.000,00
	45.000,00

	Dron
	1
	15.000,00
	15.000,00

	Lagane tehničke nosiljke
	1
	7.000,00
	7.000,00

	Oprema za spašavanje u poplavama: suha odijela i popratna oprema
	9
	1.500,00
	13.500,00

	Zamjena ostale dotrajale opreme
	1
	10.000,00
	10.000,00




KOORDINATORI NA LOKACIJI
[bookmark: _Hlk25041948][bookmark: _Hlk56413378]Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16.), Varaždinska županija će u Planu djelovanja civilne zaštite i u suradnji s operativnim snagama sustava civile zaštite utvrditi popis potencijalnih koordinatora na lokaciji s kojeg, ovisno o specifičnostima izvanrednog događaja, načelnik Stožera civilne zaštite, određuje koordinatora i upućuje ga na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja, a u pravilu iz sastava operativne snage sustava civilne zaštite koja ima vodeću ulogu u provedbi intervencije. 
Nositelj: Stožer civilne zaštite 
Izvršitelj: Varaždinska županija
Rok: kontinuirano  2026. godine
PRAVNE OSOBE OD INTERESA ZA SUSTAV CIVILNE ZAŠTITE
[bookmark: _Hlk56163874][bookmark: _Hlk57205732][bookmark: _Hlk25041922]Pravne osobe od interesa za sustav civilne zaštite Varaždinske županije određene su Odlukom o određivanju pravnih osoba i udruge građana od interesa za sustav civilne zaštite Varaždinske županije („Službeni vjesnik Varaždinske županije“ broj 54/24.), s ciljem priprema i sudjelovanja u otklanjanju posljedica katastrofa i velikih nesreća. 
Pravne osobe od interesa za sustav civilne zaštite na području Županije:
1. Varkom d.o.o. Varaždin, 
2. Termoplin d.d. Varaždin, 
3. Županijska uprava za ceste Varaždinske županije, 
4. Parkovi d.o.o. Varaždin, 
5. Autobusni prijevoz d.o.o. Varaždin, 
6. Kaming d.d. Ljubešćica, 
7. Zagorje - Tehnobeton d.d. Varaždin, 
8. Vodogradnja d.o.o. Varaždin, 
9. Vindija d.d. Varaždin, 
10. Opća bolnica Varaždin, 
11. Nastavni zavod za hitnu medicine Varaždinske županije,
12. Zavod za javno zdravstvo Varaždinske županije,
13. Dom zdravlja Varaždinske županije
14. Specijalna bolnica za medicinsku rehabilitaciju Varaždinske Toplice,
15. Veterinarske ustanove:
	- Veterinarska stanica Varaždin d.d., Varaždin,
- Veterinarska stanica Ludbreg - Nova d.o.o.,
- Veterinarska stanica Ivanec d.o.o.,
	- Veterinarska stanica Novi Marof d.o.o.,
16. Ivkom-vode d.o.o.,
17. Ivkom-plin d.o.o.,
18. Smještajni kapaciteti:
- Gradska sportska dvorana Varaždin, Šetalište Franje Tuđmana 1, Varaždin – Arena Varaždin d.o.o. 
- Sportska dvorana „Varaždin“, Graberje 31, Varaždin - Upravitelj: Zajednica sportskih udruga Grada Varaždina.

Temeljem Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“, broj 66/21.) potrebno je dostavljati planske dokumente iz područja civilne zaštite Varaždinske županije pravnim osobama od interesa za sustav civilne zaštite, u cilju izrade i revidiranja svojih unutarnjih planskih dokumenta, kao i utvrđivanja standardnih operativnih postupaka kod izvanrednih događaja, velikih nesreća i katastrofa. 
Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“, broj 66/21.), pravne osobe koje su Odlukom Županijske skupštine određene od interesa za sustav civilne zaštite dužne su izraditi Operativni plan civilne zaštite. Operativnim planom pravne osobe razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.
Udruge građana od interesa za sustav civilne zaštite 
[bookmark: _Hlk56415288]Na području Varaždinske županije djeluju sljedeće udruge građana koje su svojim snagama i opremom, s kojima raspolažu, određena od interesa za sustav civilne zaštite Varaždinske županije: 
· Lovački savez Varaždinske županije, Ulica braće Radić 11, 42000 Varaždin,
· Rafting klub Matis, Ive Vojnovića 1, 42000 Varaždin,
· Radio amaterska udruga Sloga, Graberje 33,  42000 Varaždin,
· Klub podvodnih aktivnosti „Drava“, Gradsko kupalište bb, 42000 Varaždin,
· Radio klub Varaždin, Graberje 33, 42000 Varaždin,
· Radio klub Ludbreg, Trg Svetog trojstva 16, 42230 Ludbreg,
· Radio klub Novi Marof, Zagorska 27, 42220 Novi Marof.
Udruge imaju obavezu dostaviti Varaždinskoj županiji sljedeće: kontakt podatke o odgovornoj osobi, broj operativnih članova, podatke o raspoloživim materijalno- tehničkim, sredstvima i spremnosti za operativno djelovanje. 
Rok: kontinuirano tijekom 2027. godine.
Županijska uprava za ceste Varaždinske županije (ŽUC)
Županijska uprava za ceste Varaždinke županije koristi ugovorene kapacitete ljudi, vozila i tehnike izvođača redovnog održavanja cesta Niskogradnja Huđek, obrt za niskogradnju, vl. Tomica Huđek, Majerje, Gospodarska ulica 20.
      ▪ Osnovna oprema i sredstva za djelovanje u slučaju velikih nesreća i katastrofa
Kapaciteti ugovornog izvođača redovnog održavanja za ljetno i zimsko održavanje cesta.
· Značajnije aktivnosti provedene u 2027. godini
Planiranje i provođenje izvedbenog programa zimskog održavanja cesta, nadzor i pregledi cesta i cestovnih objekata, provođenje radova ljetnog održavanja cesta.
EDUKACIJA STANOVNIŠTVA
Cilj: podizanje razine svijesti građana kao sudionika sustava civilne zaštite. 
Katastrofe, posebno neke od njih, kao što su primjerice potres ili veće nesreće s opasnim tvarima teško su predvidljive. Iako je dio njih ipak moguće predvidjeti, sve u pravilu izazivaju teške posljedice po stanovništvo i materijalna dobra.
 Posljedice nesreće, u pravilu, budu daleko veće kod needuciranog i neosposobljenog stanovništva, upravo zbog nesnalaženja i neznanja. Stoga je u i narednom razdoblju potrebno posvetiti pažnju edukaciji, posebno kroz:
· edukaciju stalno spremnih snaga (VZVŽ/VZG/VZO/JVP, HGSS, HMP, operateri koji koriste opasne tvari),
· edukaciju Stožera civilne zaštite,
· edukaciju članova udruga građana koje su od značaja za sustav civilne zaštite,
· edukaciju građana, posebno najmlađih, putem subjekata koji se u sustavu civilne zaštite bave zaštitom i spašavanjem (VZVŽ/VZG/VZO/JVP, HGSS, HMP, ZZJZ), 
· informiranja građana putem sredstava javnog informiranja.
 Dan civilne zaštite, Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i drugi datumi moraju biti u funkciji edukacije stanovništva, a što znači da ove datume treba iskoristiti za prezentaciju rada i dostignuća sudionika sustava civilne zaštite. 
Nositelj: Stožer civilne zaštite 
Izvršitelj: Varaždinska županija
Rok: kontinuirano tijekom 2027. godine

SUSTAV UZBUNJIVANJA GRAĐANA
Cilj: uspostava sustava uzbunjivanja. 
U organizaciji civilne zaštite na području Varaždinske županije, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:
· nastaviti rad na unaprjeđenju sustava veza svih sudionika zaštite i spašavanja u skladu s normama u Europi,
· nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
· provjeriti čujnost sirena na području Županije,
· posvetiti posebnu pažnju instaliranja sustava uzbunjivanja stanovništva na lokacijama s opasnim tvarima.
Izvršitelji: Operateri (vlasnici objekata s opasnim tvarima), MUP, Ravnateljstvo civilne zaštite, Područni ured civilne zaštite Varaždin, Vatrogasna zajednica Varaždinske županije. 
FINANCIRANJE SUSTAVA CIVILNE ZAŠTITE
Sukladno članku 16. stavku 1. Zakonu, jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnosi na planiranje, razvoj, učinkovito funkcioniranje i financiranje sustava civilne zaštite. U sustavu civilne zaštite potrebno je utvrditi izvore i način financiranja istog. Stoga su u Proračunu, u skladu s ostalim propisima ugrađene stavke planiranih financijskih sredstava za organizaciju i razvoj sustava civilne zaštite na području Varaždinske županije, prema sljedećem:


Tablica 2. Financijska sredstva predviđena za provođenja zadaća civilne zaštite za trogodišnje razdoblje u eurima
	[bookmark: _Hlk180738678]Nositelj korištenja financijskih sredstava iz proračuna
	Visina planiranih sredstava za 2027. godinu s projekcijom za 2028. i 2029. godinu (€)

	
	2027.
	2028.
	2029.

	Vatrogasna zajednica Varaždinske županije
	590.000,00
	590.000,00
	590.000,00

	HGSS – Stanica Varaždin
	30.000,00
	30.000,00
	30.000,00

	Društvo Crvenog križa Varaždinske županije
	195.730,00
	195.730,00
	195.730,00

	Sustav civilne zaštite
	56.000,00
	56.000,00
	56.000,00

	UKUPNO
	871.730,00
	871.730,00
	871.730,00

	Stavka - HGSS- Stanica Varaždin – odnosi se na sufinanciranje redovite djelatnosti Stanice Varaždin sukladno zakonskim propisima.

	Stavka - Vatrogasna zajednica Varaždinske županije – odnosi se na sufinanciranje redovitih djelatnosti Vatrogasne zajednice, sufinanciranje specijalističkih liječničkih pregleda operativnih vatrogasaca, te vatrogasne opreme.

	Stavka - Društvo crvenog križa Varaždinske županije – odnosi se na sufinanciranje redovne djelatnosti.  

	Stavka – Sustav civilne zaštite – odnosi se na izradu planske dokumentacije iz područja civilne zaštite, zaštite od požara, donacije udrugama od interesa za civilnu zaštitu, financiranje vježbi iz područja civilne zaštite. 


SURADNJA NA PODRUČJU CIVILNE ZAŠTITE
Cilj: razmjenom iskustava, podataka, znanja i vještina s odgovarajućim institucijama postići podizanje razine sigurnosti civilnog stanovništva, imovine te eko-sustava. 
U okviru Varaždinske županije i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu s pozitivnim propisima. Nastaviti suradnju s Područnom uredom civilne zaštite Varaždin s ciljem jačanja i usavršavanja operativnih i drugih snaga sustava civilne zaštite na području Varaždinske županije.
ZAKLJUČAK
Plan razvoja sustava civilne zaštite na području Varaždinske županije za 2027. godinu bazira se na daljnjem kontinuiranom ulaganju u sustav civilne zaštite, a prije svega u operativne snage sustava civilne zaštite Varaždinske županije. Izradom potrebnih planskih dokumenta kao i razradom provedbenih akata, provođenjem osposobljavanja i uvježbavanja operativnih snaga sustava civilne zaštite potrebno je unaprijediti razinu spremnosti kao odgovor na moguće prijetnje i rizike.
Plan razvoja sustava civilne zaštite na području Varaždinske županije za 2027. godinu objavit će se u „Službenom vjesniku“ Varaždinske županije.

